На основу члана 160. став 2. Закона о службеницима и намјештеницима у органима јединице локалне самоуправе („Службени гласник Републике Српске“, број 97/16 и 59/26), члана 43. став 1. Правилника о јединственим процедурама за попуњавање упражњених радних мјеста у градској, односно општинској управи („Службени гласник Републике Српске“, број 42/17) и члана 8. Правилника о унутрашњој организацији и систематизацији радних мјеста у Територијалној ватрогасно-спасилачкој јединици Брод („Службени гласник општине Брод“, број 13/24 и 11/25) Начелник општине Брод, расписује 
ЈАВНИ КОНКУРС

за попуњавање упражњеног радног мјеста намјештеника 
у Општинској управи Општине Брод 
I - Јавни конкурс се расписује за попуњавање упражњеног радног мјеста намјештеника у Општинској управи Општине Брод, у Територијалној ватрогасно-спасилачкој јединици Брод, по сљедећем:
1. Ватрогасац-спасилац приправник ......................................................... 1 извршилац
II - Опис послова
Опис послова за наведено радно мјесто утврђен је Правилником о унутрашњој организацији и систематизацији радних мјеста у Територијалној ватрогасно-спасилачкој јединици Брод („Службени гласник општине Брод“, број 13/24 и 11/25) и исти се може погледати на интернет страници општине Брод или лично у шалтер сали Општине Брод.

III - Општи услови за пријем у радни однос
1) да је држављанин Републике Српске, односно Босне и Херцеговине,

2) да је старије од 18 година,

3) да има општу здравствену способност,

4) да није осуђиван за кривично дјело на безусловну казну затвора од најмање шест мјесеци или за кривично дјело које га чини неподобним за обављање послова у општинској управи,

5) да није отпуштен из органа управе као резултат дисциплинске мјере на било којем нивоу власти у Босни и Херцеговини три године прије објављивања конкурса и

6) да није у сукобу интереса, односно да не обавља дужност која је неспојива са дужношћу службеника у општинској управи. 

IV - Посебни услови за пријем у радни однос
- Средња стручна спрема квалификованог радника техничке струке (ватрогасне, грађевинске, машинске, металске, браварске, хемијске и електричарске), положен стручни испит за професионалног ватрогасца-спасиоца, а ако нема положен испит може се примити на рад уз обавезу да исти положи у року од шест мјесеци од дана запошљавања, односно од дана испуњавања услова за полагање стручног испита, положен возачки испит „Б“ категорије, да је здравствено и психофизички способан за вршење послова гашења пожара и спасавања људи и имовине и да није старији од 25 година живота.
V - Потребна документација
(1) Пријава за учешће на јавном конкурсу подноси се на прописаном обрасцу- Пријава на јавни конкурс. Уз наведени образац, као доказ о испуњавању општих услова кандидат прилаже фото-копију увјерења о држављанству Републике Српске, односно Босне и Херцеговине, а изјава да кандидат:
1) није под оптужницом Међународног суда за ратне злочине почињене на подручју бивше Југославије у Хагу и да није одбио наредбу да се повинује пред Трибуналом - члан IX  тачка 1. Устава БиХ,

2) да није осуђиван за кривично дјело на безусловну казну затвора од најмање шест мјесеци или за кривично дјело које га чини неподобним за обављање послова у општинској управи,

3) да није отпуштен из органа управе као резултат дисциплинске мјере на било којем нивоу власти у Босни и Херцеговини три године прије објављивања конкурса и

4) да не постоји неспојивост у складу са чл. 43. до 47. Закона о службеницима и намјештеницима у органима јединице локалне самоуправе („Службени гласник Републике Српске“ број 97/16), саставни је дио Пријаве на јавни конкурс.

(2) Као доказ о испуњавању посебних услова кандидат прилаже фото-копије:
1) дипломе о завршеној стручној спреми,

2) извода из матичне књиге рођених,

3) увјерења о положеном стручном испиту за професионалног ватрогасца-спасиоца, односно изјаву којом се кандидат обавезује да ће исти положити у року од шест мјесеци од дана запошљавања, односно од дана испуњавања услова за полагање стручног испита и
4) возачке дозволе.
 (3) Са кандидатима који буду испуњавали услове за пријем на упражњено радно мјесто, Конкурсна комисија ће спровести изборни поступак у којем се врши оцјењивање стручне оспособљености, знања и вјештина кандидата. Изборни поступак може да се спроведе примјеном теста знања и вјештина, писменим радом и симулацијом, али је усмени интервју са кандидатом увијек обавезан. О мјесту и времену обављања усменог интервјуа кандидати ће бити благовремено обавијештени.

(4) Прворангирани кандидат по приједлогу Конкурсне комисије, дужан је да у року од седам дана од дана пријема обавјештења Конкурсне комисије достави доказе о испуњености општих и посебних услова у оргиналу или овјереној фото-копији, овјерену изјаву о испуњености услова из тачке V став 1. подтачка 1, 3. и 4. јавног конкурса, као и увјерење о здравственој способности за ватрогасца-спасиоца приправника.
(5) Ако прворангирани кандидат не достави доказе из става 4. ове тачке у прописаном року или ако на основу достављених доказа Конкурсна комисија утврди да кандидат не испуњава опште или посебне услове, позваће сљедећег кандидата по броју освојених бодова са ранг-листе успјешних кандидата да поступи у складу са ставом 4. ове тачке.
(6) Кандидати су обавезни претходни здравствени преглед обавити у складу са Правилником о здравственим и психофизичким условима које испуњавају ватрогасци-спасиоци („Службени гласник Републике Српске“, број 108/22 и 101/24).

VI - Рок за подношење пријава 
Рок за подношење пријава је 15 дана, од дана објављивања јавног конкурса. У случају да јавни конкурс не буде објављен истовремено, рок за подношење пријаве рачунаће се од дана посљедњег објављивања.
Јавни конкурс биће објављен у дневном листу „Глас Српске“, огласној табли и интернет страници Општине Брод.
Пријаве на јавни конкурс се могу доставити лично или путем поште на адресу: „Општина Брод, Улица Светог Саве бр.17, са назнаком „Пријава на јавни конкурс за попуњавање упражњеног радног мјеста намјештеника у Општинској управи Општине Брод“.

Непотпуне и неблаговремене пријаве неће се узимати у разматрање.

За давање додатних обавјештења о јавном конкурсу задужен је службеник Биљана Рељић, контакт телефон 053/610-169.









Начелник општине









    Милан Зечевић








                  ___________________________
Број: 02/120-26/26






Датум: 24.07.2026.године
Брод           
3

